Suwening suwe Sangkuriyang dadi sawijining wong sekti mandraguna.Kacarita Sang Ajar mau kagungan putra putrid sing sulistya ing warni. Sangkuriyang keprana banget marang putrane Sang Ajar mau. Mula dheweke nedya kepingin anggarwa sang putrid mau. Ig sawijining wektu kala putrid lagi metani Sangkuriyang weruh tatu gethok kang ana ing sirahe. Sang putrid takon “Kena apa musthakane tatu gethek iku ?” Sangkuriyang banjur crita menawa nalika isih cilik dheweke mothah, saengga ibune duka banget. Dheweke banjur dithuthuk enthong ing sirahe. Saking wedine dheweke banjur lunga saparan-paran. Wusanane dheweke banjur dadi siswane Sang Ajar.